CELEX: 62009CA0431
Language: hu
Date: 2011-10-13 00:00:00
Title: C-431/09 és C-432/09. sz. ügy: A Bíróság (harmadik tanács) 2011. október 13-i ítélete (a Hof van beroep te Brussel (Belgium) előzetes döntéshozatal iránti kérelme) — Airfield NV, Canal Digitaal BV kontra Belgische Vereniguing van Auteurs, Componisten en Uitgevres CVBA (Sabam) (C-431/09), Airfield NV kontra Agicoa Belgium BVBA (C-432/09) (Szerzői jog — Műholdas műsorsugárzás — 93/83/EGK irányelv — Az 1. cikk (2) bekezdésének a) pontja és 2. cikk — Műhold útján történő nyilvánossághoz közvetítés — Műholdasprogramcsomag-szolgáltató — A műhold útján történő nyilvánossághoz közvetítés egységessége — E közvetítés betudhatósága — A szerzői jogok jogosultjainak e közvetítésre vonatkozó engedélye)

3.12.2011   
            
            
               HU
            
            
               Az Európai Unió Hivatalos Lapja
            
            
               C 355/3
            
         A Bíróság (harmadik tanács) 2011. október 13-i ítélete (a Hof van beroep te Brussel (Belgium) előzetes döntéshozatal iránti kérelme) — Airfield NV, Canal Digitaal BV kontra Belgische Vereniguing van Auteurs, Componisten en Uitgevres CVBA (Sabam) (C-431/09), Airfield NV kontra Agicoa Belgium BVBA (C-432/09)
   (C-431/09 és C-432/09. sz. ügy) (1)
   
   (Szerzői jog - Műholdas műsorsugárzás - 93/83/EGK irányelv - Az 1. cikk (2) bekezdésének a) pontja és 2. cikk - Műhold útján történő nyilvánossághoz közvetítés - Műholdasprogramcsomag-szolgáltató - A műhold útján történő nyilvánossághoz közvetítés egységessége - E közvetítés betudhatósága - A szerzői jogok jogosultjainak e közvetítésre vonatkozó engedélye)
   2011/C 355/03
   Az eljárás nyelve: holland
   
      A kérdést előterjesztő bíróság
   
   Hof van beroep te Brussel
   
      Az alapeljárás felei
   
   
      Felperesek: Airfield NV, Canal Digitaal BV (C-431/09), Airfield NV (C-432/09)
   
      Alperesek: Belgische Vereniguing van Auteurs, Componisten en Uitgevres CVBA (Sabam) (C-431/09), Agicoa Belgium BVBA (C-432/09)
   
      Tárgy
   
   Előzetes döntéshozatal iránti kérelem — Hof van beroep te Brussel — A műholdas műsorsugárzásra és a vezetékes továbbközvetítésre alkalmazandó egyes szerzői és szomszédos jogi szabályok összehangolásáról szóló, 1993. szeptember 27-i 93/83/EGK tanácsi irányelv (HL L 248., 15. o.; magyar nyelvű különkiadás 17. fejezet, 1. kötet, 134. o.) 1. cikke (2) bekezdése a) és b) pontjának, valamint 2. cikkének értelmezése — A szerzőnek a művei közvetítése engedélyezéséhez való kizárólagos joga — Műsorhordozó jelek műsorsugárzó szervezet által digitális televíziós szolgáltató számára független műholdon keresztül történő sugárzása — E jelek ezt követő továbbsugárzása — A jogosultak engedélye.
   
      Rendelkező rész
   
   A műholdas műsorsugárzásra és a vezetékes továbbközvetítésre alkalmazandó egyes szerzői és szomszédos jogi szabályok összehangolásáról szóló, 1993. szeptember 27-i 93/83/EGK tanácsi irányelv 2. cikkét úgy kell értelmezni, hogy valamely műholdasprogramcsomag-szolgáltató köteles az érintett jogok jogosultjainak engedélyét beszerezni a televíziós műsoroknak az alapügyekben szereplőhöz hasonló közvetett és közvetlen közvetítése során való közreműködése céljából, hacsak e jogosultak nem állapodtak meg az érintett műsorsugárzó szervezettel, hogy a szerzői jogi védelemben részesülő műveket e szolgáltató közreműködésével is továbbítják a nyilvánosság számára, azzal a feltétellel, hogy ez utóbbi esetben az említett szolgáltató közreműködése nem teszi új nyilvánosság számára hozzáférhetővé az említett műveket.
   
      (1)  HL C 24., 2010.1.30.